Стандарттык абал
Стандарттык абал —  таза же эритмедеги заттар шарттуу түрдө алынган термодинамикалык абалы. Таза газ С. а. үчүн берилген температурада 1 атм. басым алдындагы газ абалы алынат. Таза суюктук же катуу заттар ар бир температурадагы 1 атм. басым алдындагы абалы стандарттык болот. Эгерде бир эле зат ар кандай модификациялары болсо, анда алардын берилген шартта термодинамикалык туруктуу формасы абалы стандарттык болот. Эритмедеги заттар С. а. катары алардын чексиз суюлтулган эритмеси алынат, ошол учурда зат активдүүлүгү анын концентрациясына барабар. Эки же андан ашык газдар катышкан реакциянын С. а. ар бир газ парциалдык басымы 1 атм. болгон абал канааттандырат. Стандарттык абал түшүнүгү химимялык  реакциялар термодинамикасында кеңири колдонулат. Азыркы учурда химимялык  термодинамикада стандарттык температура катарында 25°С же 298  К колдонулат.

Колдонулган адабияттар
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
 Химия